《同雪公游千顶纪事十首 其九》
明代·释函可

流溪认得曾游处，更欲搜寻到别峰。山鬼似嫌黄叶响，洞门都遣黑云封。

龙芽颇觉僧怀苦，羊肚何妨野味浓。惭愧下贤贤太守，难辞林壑一重重。

作者简介：释函可（1611-1659），字祖心，号剩人，俗姓韩，名宗騋，广东博罗人。他是明代最后一位礼部尚书韩日缵的长子。明清之际著名诗僧。